อยากทราบว่าหลังคลอดกี่เดือนถึงจะมี ปจด.คะและท้องอีกได้เมื่อไหร่ กลัวพลาดค่ะ พึ่งคลอดลูกได้เดือนกว่าๆมีอะไรกับแฟนแบบไม่ได้ป้องกัน และหลังมีอะไรเสร็จมีเลือดออกค่อยข้างเยอะแต่เป็นเมือกใช่ ปจด ไหมคะและยังไม่ฉีดยาคุมกำเนิดค่ะ เห็นเขาบอกว่าให้นมบุตรมีโอกาสท้องน้อยใช่ไหมคะ ขอบล่วงหน้าค่ะ
สวัสดีค่ะ หลังการคลอดบุตรโดยปกติจะมีกลไกการคุมกำเนิดตามธรรมชาติ โดยหากให้นมบุตรอยู่ต่อเนื่อง จะยังไม่มีการตกไข่ลงมาภายในช่วง 3-6 เดือนแรกหลังคลอดเป็นอย่างน้อยแต่อย่างไรก็ตาม ไม่สามารถบอกได้แน่ชัด หากต้องการคุมกำเนิดให้ได้ประสิทธิภาพสูง แนะนำการใช้ยาคุมไม่ว่าจะเป็นแบบแผงรายเดือน แบบฉีดหรือแบบฝังทันทีหลังคลอดก็ได้ หรืออาจรอให้ถึงช่วงการไปตรวจหลังคลอดที่ 6 สัปดาห์แล้วค่อยเริ่มการคุมกำเนิดก็ได้เช่นกัน หรืออาจจะใส่ถุงยางอนามัยร่วมไปด้วยทุกครั้งก็จะดีหากไปมีเพศสัมพันธ์ไม่ป้องกันไปแล้ว ก็อาจมีข้อบ่งชี้การใช้ยาคุมฉุกเฉินตามไปภายใน 72 ชั่วโมงเพื่อลดโอกาสการตั้งครรภ์ค่ะ และหลังจากนี้สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ